385 
befalet forkullede Svampe og Havplanter, altsaa jodholdende 
Legemer. Dr. Coindet i Genf var den Første, som be- 
nyttede det af Traditionen givne Vink, idet han havde den 
lykkelige Tanke, at disse Stoffers Lægekraft kunde beroe 
paa deres Jod. Med overraskende Held brugte han Jod 
og Jodforbindelser directe mod hin Kjertelsygdom, og 
siden havde disse Lægemidler fundet stor Anvendelse. 
Som bekjendt benyttes Levertran ogsaa mod Kjertelsvaghed ; 
Levertran indeholder i Virkeligheden ogsaa en meget ringe 
Mængde Jod, og dette er vel Grunden til, at den maa 
bruges i såa store Qvantiteter. 
Har nu Svovlsyren saaledes skaffet os en sikker Mod- 
gift mod nogle af de farligste Giftstoffer, saa har den ikke 
ydet os mindre Nytte med Hensyn til Opdagelsen af saa- 
danne. få Forgiftelsestilfælde anvendes den saaledes til at 
påavise Fosfor, Arsenik, Blaasyre og de fleste Plantegifte. 
Jeg har allerede ovenfor havt Leilighed til at bemærke, 
at man fremstiller Skydebomuld ved Svovlsyrens Hjælp. 
Mange vilde erindre den umaadelige Opsigt, dette Legeme 
gjorde i Slutningen af 1846. De glimrende Forventninger 
ere imidlertid blevne skuffede; det har vist sig, at dette 
Legeme exploderer såa hurtigt, at man idetmindste endnu 
ikke kan anvende det til Skydevaaben; og medens det i 
Aviserne hed, at det nye Stof kunde opbevares såa længe 
det skulde være, selv under Vand, uden at tabe sin Kraft, 
have de frygtelige Explosioner i Bouchet og Vincennes, 
hvorved Mure af halvanden Alens Tykkelse kuustes til 
Støv, noksom godtgjort, at det temmelig hurtigt frivilligt 
kan destrueres. Dets Opdagelseshistorie frembyder en 
temmelig komisk Side. Intet var bedre bekjendt i den 
organiske Chemi end saadinne Substitutionsproducter af 
organiske Legemer, hvori et eller flere Brintatomer vare 
